Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 

Teknolojia ni elimu ya kisayansi inayohusu uundaji na utumiaji wa mitambo. Teknolojia imekuwa ikitumiwa na watu kidogo lakini kwa sasa watu wengi wanatumia mitambo ya kisasa kama vile kompyuta, kikokotoo na vingine. Vifaa hivi vina faida nyingi katika maisha ya kisasa na pia havikosi madhara yake ambayo watu wengi hawayafahamu. 

Mitambo ya kisasa ina faida nyingi, ya kwanza ni kuwa imepunguza ulipishaji wa pesa kwa sababu watu hawana haja ya kupanga mlolongo ili walipe pesa ya karo au bidhaa. Siku hizi kompyuta hutumiwa ili kulipa fedha hizo na kurahisisha kazi. 
Kifaa kama vile ATM husaidia mteja kupata huduma kwa haraka. Mteja anaweza kupata hela zake wakati anapohitaji kama vile, mwalimu anapohitaji pesa ili ajihudumie katika matatizo yake. Hii imeleta kuhifadhi wakati wake kwa kuhudumiwa haraka katika ATM. 
Kifaa kingine kama vile kikokotoo hutumiwa na wanafunzi katika hisabati na masomo mengine ya kisayansi ila kusaidia katika kupata majibu ya hisabati. Hii imeleta faida ya kufaulu kwa wanafunzi katika masomo haya ya kisayansi. Hivyo basi wanafunzi hutumia muda kidogo wa kufanya masomo haya. 
Kompyuta imeleta faida ya kuweka majibu na pia kuweka taarifa ambayo inaweza kutumikaa wakati wowote inapohitajika. Kompyuta imewezesha kupunguza kazi za kuandika na hata kupunguza uchafu kwani karatasi nyingi huleta uchafu ofisini au hata darasani. Kuandika kwenye karatasi pia kunaweza kusababisha kupotea kwa ujumbe. 
Ingawa teknolojia ina faida, kuna madhara yake ambayo watu wengi hawajafahamu. Watu wengi huchukulia mchezo madhara haya lakini huleta madhara makubwa kwa jamii au kwa watu wengi.  ATM, ambacho ni kifaa  kinachotumiwa shuleni ili kulipa karo, kina madhara kama vile wizi wa pesa hizo. 
Madhara ya tarakilishi ni kuwa mtu anapotumia kifaa hiki kwa muda mrefu humletea matatizo kama ya macho. Hili huleta madhara kwa afya ya mtu binafsi. Pia kuweka pesa kunaweza kusababisha uharibifu wa kitu, unaweza kuhitaji fedha za dharura ili kuendeleza kitu na mara unajikuta umeharibiwa na jambo fulani. 
Utumizi wa kikokotoo unawezamfanya mwanafunzi kuanguka mtihani kwa kutozingatia masharti na matumizi yake. Hili huweza kuleta madhara ya  kujutia na hatimaye kujutia baada ya kutofua dafu katika mtihani wake. Mwanafunzi anaweza kujutia maisha yake kwa kutopata kazi na hatimaye jamii nzima huathirika.